പ്ലസ് വണ് ബാച്ചുകള് അനുവദിക്കണം എംഎസ്എഫ് മന്ത്രി വി അബ്ദുറഹ്മാനെ ഉപരോധിച്ചു മലപ്പുറം: ജില്ലയിലെ എസ്എസ്എല്സി വിജയിച്ച വിദ്യാര്ഥികള്ക്ക് തുടര് പഠനത്തിന് അവസരം ഒരുക്കണമെന്നാവശ്യപ്പെട്ട് ജില്ലയുടെ ചാര്ജ്ജുള്ള മന്ത്രി വി അബ്ദുറഹ്മാന് പങ്കെടുക്കുന്ന യോഗത്തിലേക്ക് എംഎസ്എഫ് താനൂര് മണ്ഡലം കമ്മറ്റിയുടെ നേതൃത്വത്തില് മാര്ച്ച് നടത്തി. മാര്ച്ച് എംഎസ്എഫ് സംസ്ഥാന പ്രസിഡന്്റ് പി കെ നവാസ് ഉദ്ഘാടനം ചെയ്തു. എംഎസ്എഫ് താനൂര് മണ്ഡലം പ്രസിഡന്്റ് ഇര്ഷാദ് കുറുക്കോള് അധ്യക്ഷത വഹിച്ചു. മന്ത്രിയെ തടഞ്ഞ എംഎസ്എഫ് സംസ്ഥാന പ്രസിഡന്റ് പി കെ നവാസ്, സെക്രട്ടറി അഷ്ഹര് പെരുമുക്ക്, ജില്ലാ പ്രസിഡന്റ് കബീര് മുതുപറമ്ബ്, ജന: സെക്രട്ടറി വി എ വഹാബ്, സീനിയര് വൈസ് പ്രസിഡന്റ് കെ എന് ഹകീം തങ്ങള്, നിസാം താനൂര്, ജാഫര് ചാഞ്ചേരി, സാബിര് ഉണ്വാല്, ഫുഹാദ് താനാളൂര്, മന്സൂര് പൊന്മുണ്ടം തുടങ്ങിയവരെ അറസ്റ്റ് ചെയ്തു.